Prošlo 12 godina: I danas boli vidjeti krvnički faul na Eduardu

To mi je najgora ozljeda u karijeri. Ali ne želim se prisjećati tužnih trenutaka, već podrške koju sam dobivao sa svih strana. Arsenalovi navijači su posebni, rekao je Eduardo...

<p>Dva dana prije Brazilčeva rođendana, 23. veljače 2008. godine, tada branič Birminghama <strong>Martin Taylor </strong>slomio je nogu <strong>Eduardu da Silvi </strong>i značajno unazadio jednu od potencijalno najboljih karijera hrvatskog nogometa. Iako je Arsene Wenger tražio <strong>doživotnu suspenziju</strong>, Taylor je dobio samo tri utakmice kazne. Prošlo je12 godina otkad se dogodio ovaj stravičan start na tadašnjem Arsenalovu napadaču.</p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><p>- To mi je najgora ozljeda u karijeri. Ali ne želim se prisjećati tužnih trenutaka, već podrške koju sam dobivao sa svih strana. Arsenalovi navijači su posebni, hvala im. Hvala svima koji su me u to vrijeme podržali - ponovio je nekoliko puta Eduardo.</p><h2>Dirljiva isprika Taylorova djeteta</h2><p>I dok je Dudu ležao u bolnici, a engleski mediji razapinjali Martina Taylora i suce, stoper Birminghama više je puta rekao kako mu je <strong>zaista žao </strong>i kako nije bilo namjere u neopreznom prekršaju.</p><p>- Mislim da taj lik više nikad ne smije igrati nogomet. Što on radi na nogometnom terenu? Sezona je za Eduarda gotova, a ozljeda je jako, jako ozbiljna. Ili igraš na loptu ili uopće ne igraš na nju, ali taj prekršaj je bio katastrofalan - rekao je nakon kobne utakmice <strong>Arsene Wenger</strong>.</p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><p>No, Taylor stvarno nije htio ozlijediti Eduarda. Bio je neoprezan, nonšalantan, neki bi rekli i glup (ako ideš raditi takav divljački prekršaj) međutim namjere nije bilo. Kasnije je sa svojom obitelji <strong>posjetio Eduarda u bolnici</strong>, a njegovoj ženi donio <strong>crtež </strong>njegova djeteta na kojem je bila nacrtana <strong>hrvatska zastava</strong>. Eduardo je tog trenutka bio pod punom narkozom tako da se ne sjeća događaja.</p><p>- Supruga je mislila da je to bio neki navijač Arsenala. No to je bio <strong>Taylor</strong>. Ja se ne sjećam. Znam samo da je u to vrijeme bila operacija. Ništa drugo ne pamtim - rekao je u jednom intervjuu <b>Da Silva.</b></p><h2>Sky Sports nije htio pokazati snimku zbog težine ozljede</h2><p>I dok se Eduardu pružala pomoć na terenu, pomoć koja je trajala punih <strong>sedam minuta</strong>, Sky Sports nije htio pustiti usporenu snimku događaja. Tek naknadno u javnost su izašle stravične slike događaja - slike koje su zgrozile nogometni svijet.</p><p>Eduardo se na teren vratio skoro godinu dana nakon loma noge, <strong>16. veljače 2009. godine</strong>. Dobio je <strong>ovacije </strong>punog Emiratesa, navijači Arsenala su ponovo dočekali svojeg heroja. No od toga dana više ništa nije bilo isto. Eduardo više nikad nije bio onaj stari, a danas se nalazi pred mirovinom. </p><p>Već godinu dana je bez kluba, a u nedavnom intervjuu je rekao kako će se umiroviti na proljeće ako ne dođe neka ponuda.</p><p>A što je s Taylorom? On je u mirovini već četiri godine, a vjerojatno će za cijeli život biti upamćen po tom krvoločnom startu koji je uništio karijeru tada mladog napadača kojem su se predviđale velike stvari.</p>